ايه انتقادك لشخص ملحد بيقول ان الخمر مش حرام لعدم وجود آيه تدل علي تحريمها!
يعني هو ملحد ومستني القرآن يقول له هي حرام وللا حلال؟ ، دا ايه التدين دا ماشاء الله :D :D  عمومًا القرآن مليئ بالأدلة على تحريم الخمر وأنها كبيرة من الكبائر ، بس هو السؤال : هو بيؤمن بالقرآن أصلًا؟  وللا مجرد مراوغة وخلاص؟ ، يعني لو جبناله الدليل هيؤمن بيه ويقول : آه والله ، دا القرآن دا طلع صح ، وللا هو ملحد من الأساس والقرآن بالنسبة له دليل مشكوك في صدقه من حيث المبدأ؟ مهم وإحنا بنحاور الملحدين نكون عارفين إحنا واقفين فين بالظبط ، أنت دلوقتي راجل بتقول لا يوجد إله ، مافيش رب ، هيبقى مشكلتك يعني القرآن فيه الخمرة حلال وللا حرام؟  إذا كان ربنا نفسه مش موجود عندك يا عم! نتكلم في الأساسيات الأول ، وبعدين نشوف الخمرة حلال وللا حرام! قال تعالى : يَا أَيُّهَا الَّذِينَ آمَنُوا إِنَّمَا الْخَمْرُ وَالْمَيْسِرُ وَالْأَنصَابُ وَالْأَزْلَامُ رِجْسٌ مِّنْ عَمَلِ الشَّيْطَانِ فَاجْتَنِبُوهُ لَعَلَّكُمْ تُفْلِحُونَ (90)إِنَّمَا يُرِيدُ الشَّيْطَانُ أَن يُوقِعَ بَيْنَكُمُ الْعَدَاوَةَ وَالْبَغْضَاءَ فِي الْخَمْرِ وَالْمَيْسِرِ وَيَصُدَّكُمْ عَن ذِكْرِ اللَّهِ وَعَنِ الصَّلَاةِ ۖ فَهَلْ أَنتُم مُّنتَهُونَ (91) وَأَطِيعُوا اللَّهَ وَأَطِيعُوا الرَّسُولَ وَاحْذَرُوا ۚ فَإِن تَوَلَّيْتُمْ فَاعْلَمُوا أَنَّمَا عَلَىٰ رَسُولِنَا الْبَلَاغُ الْمُبِينُ